EFF skenk ook salarisse vir Covid-19-fonds | Maroela Media
Lede van die EFF se bestuur en openbare verteenwoordigers het ook onderneem om vir die volgende drie maande 'n derde van hul salarisse aan die regering se Solidarity Fund te skenk. Dié fonds moet onder meer sakeondernemings bystaan wat swaar trek tydens die tydperk van algehele inperking.
Pres. Cyril Ramaphosa het Donderdagaand gesê dat hy, die adjunkpresident, ministers en adjunkministers elkeen 'n derde van hul salarisse sal afstaan vir die volgende drie maande. Hierdie deel van hul salarisse sal aan die Solidarity Fund geskenk word.
"As deel van die EFF se bydrae tot die stryd teen Covid-19 sal ons parlementêre lede, lede van die provinsiale wetgewer en raadslede ook 'n derde van hul salaris aan die Solidarity Fund skenk," lui 'n verklaring Vrydag deur die EFF. "Ons doen ook 'n beroep op alle verteenwoordigers in alle sfere van die regering en alle Suid-Afrikaners wat tans werk het en dit kan bekostig, om dieselfde te doen sodat ons genoeg hulpbronne het om die verspreiding van die virus te beveg," lui die verklaring.
Die burgemeester van Ekurhuleni, Mzwandile Masina, het ook aangekondig dat hy, die stad se bestuurder, lede van die burgemeesterskomitee en finansiële hoof óók 'n deel van hul salaris sal skenk.
Hierop het Samwu, die vakbond vir munisipale werkers, dit duidelik gemaak dat geen van sy lede bereid is om 'n deel van hul salarisse prys te gee nie. "Munisipale werkers het nie geld wat rondlê soos wat politici het nie. Ons sal daarom hierdie uitdaging aan politici oorlaat en is nie bereid om die werkgewers se bedrywighede te subsidieer nie."
algehele afsondering Cyril Ramaphosa EFF
Die hoof van die rooi brigade is maar ar stil! Besluit seker nog of hy gaan afstand doen van sy swaar verdiende geld!
Ek sal ook 'n derde van my inkomste vir hierdie maand skenk. In watter rekening kan ek die R10,00 in betaal?
Dit was so rustig sonder om iets van hom en sy bende te hoor ,hoekom kon dit nie aanhou nie?
Ek wonder of Ace ook die groot meneer se voorbeeld gaan volg. Hy is maar tjoepstil…
Wees verseker daar is n slang in die gras met al hierdie skenkings.Hul verdien elk geval só baie hul voel dit nie eers nie,en gló my,vorentoe gaan hul iets in ruil soek daarvoor.Elk geval die belastingbetalers se eie geld wat hul insit vir hul eie mense nie vir blankes beslis nie